《寄赠巫阳隐者歌》
明代·周是修

金樽美酒清且香，欲饮不饮愁心长。寒云四塞南雁翔，尺书不心巫山阳。

巫山十二峰峦出，落日平荒楚天碧。岚烟瀑水石桥晴，啼鸟梅花野亭夕。

野亭夕，秋风多，亭西隐者今如何。欲知别后相思意，不尽东流江上波。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。